90.

 На основу члана 32. став 1. тачка 1 и члана 41. Закона о локалној самоуправи („Сл. гласник РС“, бр. 129/07, 83/2014-др. закон и 101/2016-др. закон) и члана 33. став 1. тачка 1 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 20. седници одржаној 13.07.2017. године, донела је

ОДЛУКУ

О ИЗМЕНИ И ДОПУНИ ПОСЛОВНИКА СКУПШТИНЕ ОПШТИНЕ ЋИЋЕВАЦ

Члан 1.

 У Пословнику Скупштине општине Ћићевац („Сл. лист општине Ћићевац“, бр. 11/08) у члану 74. после става 3. додаје се став 4. који гласи:

 „Достављање позива, материјала и записника из претходног става овог члана по правилу врши се електронским путем, а изузетно у штампаном облику.“

 Досадашњи став 4. постаје став 5, мења се и гласи:

 „Изузетно, ако конкретне околности захтевају, материјал по појединим тачкама се одборницима може електронским путем доставити непосредно пре седнице, у штампаном облику уручити на самој седници или се може усмено изложити од стране предлагача.“

Члан 2.

 Ова одлука ступа на снагу осмог дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 021-12/17-02 од 13.7.2017. године

 ПРЕДСЕДНИК

 Славољуб Симић, с.р.

91.

 На основу члана 2. став 4. Закона о правобранилаштву („Сл. гласник РС“, бр. 55/14), члана 20. тачка 27. Закона о локалној самоуправи („Сл. гласник РС“, бр. 129/07, 83/2014-др. закон и 101/2016-др. закон) и члана 33. став 1. тачка 6) и члана 107. Статута општине Ћићевац („Сл. лист општине Ћићевац“, бр. 17/13- пречишћен текст, 22/13 и 10/15*),* Скупштина општине Ћићевац, на 20. седници, одржаној дана 13.07.2017. године, донела је

О Д Л У К У

О ИЗМЕНИ ОДЛУКЕ О ОПШТИНСКОМ ПРАВОБРАНИЛАШТВУ

ОПШТИНЕ ЋИЋЕВАЦ

Члан 1.

У Одлуци о Општинском правобранилаштву општине Ћићевац („Сл. лист општине Ћићевац“, бр. 17/2014), члан 10. мења се и гласи:

„Члан 10.

 Општинског правобраниоца поставља и разрешава Скупштина општине, на предлог Општинског већа.“

Члан 2.

 Ова одлука ступа на снагу осмог дана од дана објављивања у ''Сл. лист општине Ћићевац''.

СКУПШТИНА ОПШТИНЕ ЋИЋЕВАЦ

Бр. 021-11 /17-02 од 13.07.2017. године

 ПРЕДСЕДНИК

 Славољуб Симић, с.р.

92.

 На основу члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 20. седници одржаној 13.7.2017. године, донела је

РЕШЕЊЕ

О ДАВАЊУ САГЛАСНОСТИ ЗА ПОТПИСИВАЊЕ УГОВОРА

1. Даје се сагласност Председнику општине Ћићевац да потпише уговор са РС, Министарство финансија- Пореска управа о давању на коришћење пословног простора, који се налази на кп бр. 1353 КО Ћићевац - град, површине 86 м2 + спрат површине 86м2.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр.361-10 /17-02 од 13.7.2017. године

 ПРЕДСЕДНИК

 Славољуб Симић, с.р.

93.

На основу 26. став 1. тачка 3. Закона о јавно- приватном партнерству и концесијама (''Сл. гласник РС'', бр. 88/11, 15/16 и 104/16) и члана 33. став 1. тачка 6. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), Скупштина општине Ћићевац на 20. седници одржаној 13.07.2017. године, донела је

РЕШЕЊЕ

О ДАВАЊУ САГЛАСНОСТИ ЗА ИЗРАДУ ПРОЈЕКТА РЕКОНСТРУКЦИЈЕ СИСТЕМА ЈАВНОГ ОСВЕТЉЕЊА У ОПШТИНИ ЋИЋЕВАЦ ЗАМЕНОМ ПОСТОЈЕЋИХ СВЕТИЉКИ ЛЕД СВЕТИЉКАМА СА ДАЉИНСКИМ УПРАВЉАЊЕМ, ПО МОДЕЛУ ЈАВНО- ПРИВАТНОГ ПАРТНЕРСТВА БЕЗ ЕЛЕМЕНАТА КОНЦЕСИЈЕ

1. Даје се сагласност за израду Пројекта реконструкције система јавног осветљења у општини Ћићевац заменом постојећих светиљки ЛЕД светиљкама са даљинским управљањем, по моделу јавно- приватног партнерства без елемената концесије.
2. Решење објавити у ''Сл. листу општине Ћићевац''.

СКУПШТИНА ОПШТИНЕ ЋИЋЕВАЦ

Бр. 352-41/17-02 од 13. 07.2017. године

 ПРЕДСЕДНИК

 Славољуб Симић, с.р.

94.

 На основу члана 32. Закона о локалној самопуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 11 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 20. седници одржаној 13. јула 2017. године, донела је

Р Е Ш Е Њ Е

о давању сагласности на Правилник о унутрашњој организацији и

систематизацији послова и радних задатака у ЈКСП „Развитак“ Ћићевац

1. Даје се сагласност на Правилник о унутрашњој организацији и систематизацији послова и радних задатака у ЈКСП „Развитак“ Ћићевац бр. 1312, који је донео директор 12.7.2017. године, уз сагласност Надзорног одбора.
2. Ово решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-37/17-02 од 13.7.2017. године

 ПРЕДСЕДНИК

 Славољуб Симић, с.р.

95.

 На основу члана 32. став 1. тачка 8 Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. став 1. тачка 8 Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићеац на 20. седници одржаној 13.7.2017. године, донела је

Р Е Ш Е Њ Е

О ДАВАЊУ САГЛАСНОСТИ НА ПРАВИЛНИК О ИЗМЕНАМА И ДОПУНАМА ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ЦЕНТРУ ЗА СОЦИЈАЛНИ РАД ЗА ОПШТИНЕ ВАРВАРИН И ЋИЋЕВАЦ, СА СЕДИШТЕМ У ЋИЋЕВЦУ

1. Даје се сагласност на Правилник о изменама и допунама Правилника о унутрашњој организацији и систематизацији радних места у Центру за социјални рад за општине Варварин и Ћићевац, са седиштем у Ћићевцу, бр. 02-701/2016-1 од 29.6.2017. године, који је донео директор Центра за социјални рад за општине Варварин и Ћићевац.
2. Ово решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-47/17-02 од 13.7.2017. године

 ПРЕДСЕДНИК

 Славољуб Симић, с.р.

96.

На основу члана 59. а у вези члана 60. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 20. седници одржаној 13.7.2017. године, донела је

РЕШЕЊЕ

1. Даје се сагласност на допуну Плана и Програма пословања ЈКСП „Развитак“ Ћићевац за 2017. годину, са финансијским планом, који је донео Надзорни одбор, под бр. 1311, на седници одржаној 12.7.2017. године.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-38/17-02 од 13.7.2017. године

 ПРЕДСЕДНИК

 Славољуб Симић, с.р.

АКТИ

ПРЕДСЕДНИКА ОПШТИНЕ И ОПШТИНСКОГ ВЕЋА

47.

 На основу члана 46. Закона о локалној самоуправи ("Сл. гласник РС", бр. 129/07, 83/14-др.закон и 101/2016-др. закон) и члана 62. Статута општине Ћићевац ("Сл. лист општине Ћићевац", бр. 17/13-пречишћен текст, 22/13 и 10/15), Општинско веће општине Ћићевац, на 54. седници, одржаној 5.7.2017. године, доноси

Р Е Ш Е Њ Е

1. Даје се сагласност начелнику Општинске управе за израду пројекта препарцелације за део кат. парцеле 1891/1 у површини од 0,18 ари, део кат. парцеле 1891/1 у површини од 0,21 ар, део кат. пацеле 1891/1 у површини 1,42 ара, део кат.парцеле 1891/3 у површини 1,69 ари, део кат. парцеле 1891/4 у површини од 0,09 ари и део кат. парцеле 1891/5 у површини 0,80 ари, све у КО Ћићевац- град, уписане у лист непокретности бр. 413.

 2. Саставни део пројекта препарцелације је и пројекат геодетског обележавања.

 3. Средства за израду пројекта у износу од 120.000,00 динара биће обезбеђена из буџета општине Ћићевац.

 4. Ово решење објавити у „Сл. листу општине Ћићевац“.

 5. Решење доставити: начелнику Општинске управе, Одсеку за урбанизам, грађевинарство и стамбено-комуналне послове и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Број: 06-51/17-02 од 5.7.2017. године

 ПРЕДСЕДНИК

 Златан Кркић, с.р.

48.

На основу члана 46. Закона о локалној самоуправи ("Сл. гласник РС", бр. 129/07, 83/14-др. закон и 101/2016-др. закон) и члана 62. Статута општине Ћићевац ("Сл. лист општине Ћићевац", бр. 17/13-пречишћен текст, 22/13 и 10/15), Општинско веће општине Ћићевац, на 54. седници, одржаној 5.7.2017. године, доноси

Р Е Ш Е Њ Е

О ДАВАЊУ САГЛАСНОСТИ

НАЧЕЛНИКУ ОПШТИНСКЕ УПРАВЕ

1. Даје се сагласност начелнику Општинске управе да у име општине Ћићевац преузме све настале уговорне и финансијске обавезе које је створила „Дирекција за грађевинско земљиште и изградњу“ ЈП Ћићевац до 30.11.2016. године а чији је правни следбеник ЈП „Путеви“ Ћићевац, које ће бити утврђене посебним записником због реорганизације јавног предузећа у складу са Одлуком СО бр. 023-35/17-02 од 4.7.2017. године.
2. Решење објавити у „Сл. листу општине Ћићевац“.
3. Решење доставити: начелнику Општинске управе, Одсеку за буџет, финансије, јавне набавке и комунално-инспекцијске послове и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 06-51/17-02 од 5.7.2017. године

 ПРЕДСЕДНИК

 Златан Кркић, с.р.

49.

Председник општине Ћићевац, на основу члана 44. став 1. тачка 5 Закона о локалној самоуправи („Сл. гласник РС“, бр.129/2007, 83/2014 – др. закон и 101/2016-др. закон) и члана 59. став 13. Статута општине Ћићевац („Сл. лист општине Ћићевац“, бр.17/13 – пречишћен текст, 22/13 и 10/15), доноси

РЕШЕЊЕ

О ОБРАЗОВАЊУ КОМИСИЈЕ ЗА ИЗРАДУ ОПЕРАТИВНОГ ПЛАНА ЗА ОДБРАНУ ОД ПОПЛАВА

 ЗА ВОДЕ II РЕДА НА ТЕРИТОРИЈИ ОПШТИНЕ ЋИЋЕВАЦ ЗА 2017. ГОДИНУ

1. Образује се Комисија за израду Оперативног плана за одбрану од поплава за воде II реда на територији општине Ћићевац за 2017. годину.
2. Комисија се образује у следећем саставу:
* Председник комисије, Славољуб Симић
* Члан комисије, Марија Кузмановић
* Члан комисије, Милић Радосављевић
* Члан комисије, Зорица Стаменковић
* Члан комисије, Јовица Богдановић
* Члан комисије, Дејан Стефановић.
1. Задатак комисије је израда Оперативног плана за одбрану од поплава за воде II реда на територији општине Ћићевац за 2017. годину у складу са Општим планом за воде I реда, за период од 1 године.
2. Комисија почиње са радом 6.7.2017. године, до прибављања мишљења ЈВП „Србија воде“ на нацрт Оперативног плана за одбрану од поплава за воде II реда на територији општине Ћићевац за 2017. годину и усвајања коначне верзије од стране надлежног органа Општине Ћићевац.
3. Председнику и члановима Комисије за рад у Комисији припада месечна накнада. Висина накнаде утврђена је Решењем Општинског већа, бр. 06-57/16-01 од 28.9.2016.
4. Решење доставити председнику Комисије и члановима Комисије.
5. Решење ступа на снагу даном доношења и објавиће се у „Сл. листу општине Ћићевац“

ПРЕДСЕДНИК ОПШТИНЕ ЋИЋЕВАЦ

Бр: 217-20/17-06 од 6.7.2017. године

 ПРЕДСЕДНИК

 Златан Кркић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Страна

90. Одлука о измени и допуни Пословника Скупштине општине Ћићевац................................. 1

91. Одлука о измени Одлуке о Општинском правобранилаштву општине Ћићевац.................. 1

92. Решење о давању сагласности за потписивање уговора.......................................................... 1

93. Решење о давању сагласности за израду пројекта реконструкције система јавног

 осветљења у општини Ћићевац заменом постојећих светиљки ЛЕД светиљкама са

 даљинским управљањем, по моделу јавно-приватног партнерства без елемената концесије 2

94. Решење о давању сагласности на Правилник о унутрашњој организацији и систематизацији

 послова и радних задатака у ЈКСП „Развитак“ Ћићевац.......................................................... 2

95. Решење о давању сагласности на Правилник о изменама и допунама Правилника о

 унутрашњој организацији и систематизацији радних места у Центру за социјални рад за

 општине Варварин и Ћићевац, са седиштем у Ћићевцу............................................................ 2

96. Решење о давању сагласности на допуну Плана и Програма пословања ЈКСП „Развитак“

 Ћићевац за 2017. годину............................................................................................................... 3

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

47. Решење о давању сагласности начелнику ОУ за израду пројекта препарцелације................ 3

48. Решење о давању сагласности начелнику ОУ да у име општине преузме све уговорне и

 финансијске обавезе које је створила Дирекција за грађевинско земљиште и изградњу

 у Ћићевцу-ЈП................................................................................................................................. 3

49. Решење о образовању Комисије за израду Оперативног плана за одбрану од поплава за

 воде II реда на територији општине Ћићевац за 2017. годину................................................. 4

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТОПШТИНЕ ЋИЋЕВАЦ ЗА 2017. ГОДИНУГодишња претплата износи 2.000,00 динараНаруџбе слати на Општинску управуУПЛАТУ ВРШИТИ НА РАЧУН 840-742351843-94ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260